**Dongfeng Motor Corporation** (**DFM**, kiin. 东风汽车公司, pinyin: Dōngfēng Qichē Gōngsī) on suuri, vuonna 1969 nimellä perustettu kiinalainen autoteollisuuskonserni. Kiinankielen sanan *Donfeng* merkitys on suomeksi ’Itätuuli’. Se on yksi kolmesta Kiinan markkinoiden suuresta autonvalmistajasta, joita Kiinan valtio hallitsee. Yhtiön kotipaikka on Wuhan. Marraskuussa 2015 uutisoitiin, että yhtiön silloinen toimitusjohtaja Fushou Zhu oli erotettu lahjusepäilyjen takia. Vuonna 2015 konserni valmisti 3,8725 miljoonaa autoa. Yhteisyrityksistä tuotantomäärältään suurimmat olivat Donfeng Nissan (1,00 milj. autoa), Dongfeng PSA (0,71 milj.), Dongfeng-Yueda KIA (0,62 milj.), Dongfeng Honda (0,41 milj.), Dongfeng Yulon (0,06 milj.).

Yhtiöllä on useita tytäryrityksiä ja yhteisyrityksiä. Tytäryhtiöistä kaksi on miltei samannimisiä (*nimissä sotkeutumisvaara!*) pörssiyhtiöitä: Dongfeng Motor Group Co (HKSE: 0489; (东风汽车集团股份有限公司, lyhyesti 东风集团股份) ja Dongfeng Automobile Co Ltd (SSE: 600006; 东风汽车股份有限公司). Dongfeng Motor Corporation tekee valmistusyhteistyötä japanilaisten Hondan ja Nissanin sekä ranskalaisen PSA Peugeot Citroënin kanssa. Yhteistä valmistusta on myös eteläkorealaisen Kia Motors Corporationin kanssa. Tammikuussa 2015 raportoitiin Kiinan suurimman kuorma-autovalmistaja Donfengin ostaneen 45 prosenttia ruotsalaisesta Volvosta. Ruotsalaiset odottivat Volvon kuorma-autojen myyntiponnistelujen helpottuvan kaupan seurauksena erityisesti Kiinassa.

Yhtiö on Kiinan valtion ja kommunistipuolueen ohjauksessa. DFM:n organisaatiokuvauksesta ilmenee, että Kiinan kommunistisen puolueen paikallisosastolla on merkittävä rooli konserniyhtiön johdossa.

Vuoden 2015 Fortune 500 -listallaan talouslehti Fortune arvioi Dongfengin sijalle 109 viidestäsadasta arvioimastaan suuryrityksestä. Fortune käyttää listassaan DFM:n tytäryrityksen nimeä, mutta konserniyhtiö DFM itse kertoo sivustollaan Fortunen viittaavaan heihin. Yrityksen liikevaihto oli vuonna 2014 noin 78,978 USD ja nettovoitto 1,600 miljardia dollaria. Maailman suurimpien yritysten Forbes Global 2000 -listan vuoden 2015 vertailussa tytäryritys Dongfeng Motor Group katsottiin puolestaan useilla mittareilla arvioituna Kiinan 49. suurimmaksi ja maailman 542. suurimmaksi julkisesti noteeratuksi yhtiöksi.

Historiaa
---------

Yrityskonserni sai alkunsa 28. syyskuuta 1969 alkujaan nimellä *Second Automobile Works Co. Ltd* (SAW, 第二汽车制造厂, suom. ’Toinen autotehdas’) perustetusta autotehtaasta. Sitä varhaisempi kiinalainen autotehdas oli Neuvostoliiton avustuksella käynnistetty FAW (’Ensimmäinen autotehdas’). Kesäkuussa 1975 ensimmäinen yhtiön itsensä suunnittelema automalli EQ240 pääsee tuotantoon. Marraskuun 18. päivänä samaa vuotta uudelle autolle annetaan Kiinan valtioneuvoston hyväksymänä tuotenimi *Dongfeng* (’Itätuuli’). Heinäkuussa 1978 yhtiön itse kehittämä kuorma-auto EQ140 pääsee tuotantoon.

Marraskuussa 1987 yhtiön vuotuinen tuotantokapasiteetti nousee 100 000 ajoneuvoon. Yhtiö on maailman kolmanneksi suurin kuorma-autojen valmistaja. Joulukuussaa 1990 solmitaan Citroënin kanssa sopimus ranskalaismallisten henkilöautojen yhteistuotannosta (SAW-Citroën). Syyskuun 1. päivänä 1992 Toinen autotehdas muuttaa nimekseen *Dongfeng Motor Corporation, Ltd.* (DFM).

Vuonna 2004 perustettiin tytäryhtiö Dongfeng Motor Group Co. Ltd (DFG), jonne siirrettiin emoyhtiö DFM:stä monia keskeisiä liiketoimintoja autotehtaineen, mukaan luettuna Dongfeng Motor Co. Ltd, Dongfeng Peugeot Citroen Automobiles Co. Ltd, Dongfeng Honda Automobile Co. Ltd, Dongfeng Electric Vehicle Co. Ltd ja Dongfeng Cross-country Vehicle Co. Ltd. DFG listautui Hongkongin pörssiin joulukuussa 2005.

Automerkkejä, joita yhtiö valmistaa omien tai yhteisyritystensä tuotantona (mm. Donfeng Honda, Donfeng Nissan, Donfeng PSA, Dongfeng Renault, Donfeng Yueda Kia, Dongfeng Yulon, Dongvo (Hangzhou) Truck Company) ovat: Citroën, Donfeng, Honda, Infiniti, Kia, Luxgen, Nissan, Peugeot, Renault, UD, Venucia.

* Citroën C2 (2014).Citroën C2 (2014).
* DFAC-merkillä kulkeva Dongfengin kuorma-auto.DFAC-merkillä kulkeva Dongfengin kuorma-auto.
* Dongfengin EQ2050‎, Humveeta jäljittelevä sotilasajoneuvo (Hongkong, 2012).Dongfengin EQ2050‎, Humveeta jäljittelevä sotilasajoneuvo (Hongkong, 2012).
* Dongfeng Succe (2012).Dongfeng Succe (2012).
* Dongfengin linja-auto Malesiassa (2011).Dongfengin linja-auto Malesiassa (2011).
* Donfengin kuorma-auto Kiinan postin väreissä.Donfengin kuorma-auto Kiinan postin väreissä.
* Venäjän rekisterissä oleva Donfengin rekka Tomskin alueella.Venäjän rekisterissä oleva Donfengin rekka Tomskin alueella.
* Honda Elysion (2015).Honda Elysion (2015).
* Infiniti Q50L (2015).Infiniti Q50L (2015).
* Kia K2 (2015).Kia K2 (2015).
* Luxgen U6 turbo (2014).Luxgen U6 turbo (2014).
* Nissan Bluebird Sylphy (2014).Nissan Bluebird Sylphy (2014).
* Kiinalaisesta Nissanista varusteltu poliisiauto.Kiinalaisesta Nissanista varusteltu poliisiauto.
* Peugeut 307 (2012).Peugeut 307 (2012).
* Venucia T70 (Donfeng Nissan, 2015).Venucia T70 (Donfeng Nissan, 2015).

Lähteet
-------

1. 1 2 3 4 5  About Us (Yhtiön globaali sivusto) Dongfeng Motor Corporation (DFM), dongfeng-global.com. Viitattu 12.3.2016. (englanniksi)
2. 1 2 3  Company Overview of Dongfeng Motor Corporation, Ltd. (myös muut välilehdet) bloomberg.com. Viitattu 12.3.2016. (englanniksi)
3. 1 2  Chinese automaker Dongfeng removes president under graft suspicion  25.11.2015. reuters.com. Viitattu 12.3.2016. (englanniksi)
4. ↑  Mark Wan: Dongfeng autozine.org. Viitattu 25.3.2016. (englanniksi)
5. ↑  Company Overview of Dongfeng Motor Group Company Limited (Tämä on DFM:n tytäryhtiö. Katso myös muut välilehdet) bloomberg.com. Viitattu 12.3.2016. (englanniksi)
6. ↑  Arkistoitu kopioDongfeng Motor Group Co Ltd (0489.HK) (Tämä on DFM:n tytäryhtiö. Myös välilehti People) reuters.com.  Arkistoitu 16.8.2015. Viitattu 12.3.2016. (englanniksi)
7. ↑  Dongfeng Motor Group Co Ltd489:HKG (Tämä on DFM:n tytäryhtiö. Katso myös välilehdet Directors & dealings ja Financials) ft.com. Viitattu 12.3.2016. (englanniksi)
8. ↑  PSA Peugeot Citroen to develop electric vehicle with Dongfeng  16.9.2015. reuters.com. Viitattu 12.3.2016. (englanniksi)
9. ↑  Klart med Volvos köp av kinesiska Dongfeng  5.1.2015. Sveriges Radio, Göteborg, sverigesradio.se. Viitattu 13.3.2016. (ruotsiksi)
10. ↑  Arkistoitu kopioOrganization Structure (Yhtiön Kiinan sivusto) Dongfeng Motor Corporation (DFM), dfmc.com.cn.  Arkistoitu 5.4.2016. Viitattu 12.3.2016. (englanniksi)
11. ↑  Global 500  2015. Fortune. Viitattu 12.3.2016.
12. ↑  Arkistoitu kopioDonfeng Motor Group (Global 500 -listan sijaluvun 109 yritys. DFM kertoo omalla kansainvälisellä sivustollaan  Fortunen viittaavan heihin, vaikka listuksessa nimenä on tytäryhtiön eikä emon nimi)  2015. Fortune.  Arkistoitu 31.3.2016. Viitattu 12.3.2016.
13. ↑  The List: China, Page 5 (Forbes Global 2000 -listan kiinalaiset yritykset) forbes.com. Viitattu 12.3.2016. (englanniksi)
14. ↑  542. Dongfeng Motor Group. Market Cap As of May 2015 $14.4 Billion (Forbes Global 2000 -listan kiinalaiset yritykset, sija 542) forbes.com. Viitattu 12.3.2016. (englanniksi)
15. ↑  Arkistoitu kopioCorporate profile (Yhtiön Kiinan sivusto) Dongfeng Motor Corporation (DFM), dfmc.com.cn.  Arkistoitu 29.10.2016. Viitattu 12.3.2016. (englanniksi)
16. ↑  Best-selling New Cars in January 2016 (Kiinan myydyimmät henkilöautomallit 1/2016)  2/2016. chinaautoweb.com. Viitattu 16.3.2016. (englanniksi)

Aiheesta muualla
----------------

* Kuvia tai muita tiedostoja aiheesta **Dongfeng Motor Corporation** Wikimedia Commonsissa

* Showroom (englanniksi) (dongfeng-global.com)
* Yhtiön toinen sivusto (Arkistoitu – Internet Archive) (englanniksi)
* Commercial vechiles (Arkistoitu – Internet Archive) (englanniksi) (dfmc.com.cn)
* Passenger vechiles (Arkistoitu – Internet Archive) (englanniksi) (dfmc.com.cn)
* Yhtiön automerkkien videomainoksia (Arkistoitu – Internet Archive) (kiinaksi) (dfmc.com.cn)